b'\n_START_ARTICLE_\nRytmisk Musikkonservatorium\n_START_PARAGRAPH_\nRytmisk Musikkonservatorium (RMC) er en k\xc3\xb8benhavnsk uddannelsesinstitution for rytmisk samtidsmusik under Kulturministeriet. Konservatoriet har 200 studerende og 30 undervisere._NEWLINE_Konservatoriet blev oprettet i 1986 og havde oprindeligt til huse p\xc3\xa5 Frederiksberg, men har siden 1996 v\xc3\xa6ret placeret p\xc3\xa5 den tidligere Fl\xc3\xa5destation Holmens omr\xc3\xa5de sammen med Statens Teaterskole, Den Danske Filmskole og Kunstakademiets Arkitektskole._NEWLINE_RMC uddanner rytmiske musikere, musikl\xc3\xa6rere, lydteknikere, music management kandidater p\xc3\xa5 h\xc3\xb8jeste niveau og er det eneste konservatorium i Danmark udelukkende for rytmisk samtidsmusik. Rytmisk Musikkonservatorium har endvidere en sangskriveruddannelse og en solistlinje. I 2007 oprettede Rytmisk Musikkonsevatorium en forskningsenhed og er nu aktiv med igangv\xc3\xa6rende forskningsprojekter i samarbejde med bl.a. Roskilde Universitet, Aalborg Universitet og Copenhagen Business School._NEWLINE_Rektor er Henrik Sveidahl, 2012._NEWLINE_Prorektor er Hanne Boel.'